Ofenseite.com rookgaskoeler. principe jpg.jpg (6.11 KiB) 3326 keer bekeken
Ofenseite.com rookgaskoeler.jpg (3.14 KiB) 3326 keer bekeken
Rauchgaskuehler-Waermetauscher-150mm-6-Kanaele-50cm.jpg (1.03 KiB) 3326 keer bekeken
Warmtewisselaar 3x8 schoorsteentechniek.jpg (6.17 KiB) 3238 keer bekeken
Rauchgaskuehler-120mm-Stahlblank-1a.jpg (22.93 KiB) 2710 keer bekeken
31ro4uJP3xL._SY450_.jpg (9.21 KiB) 2710 keer bekeken
Ofenseite.com rookgaskoeler.jpg (3.14 KiB) 2710 keer bekeken 3 Bedroom House for sale in Brits | T216966 | Private Property
Back to Brits Property For Sale > North West > Brits > Brits > T216966
Brits. Puik eiendom gelee naby Hoërskool. Dubbelverdieping met erf grote van 1.950vkm. Swembad met netjiese tuin.
Slaapkamers met balkonne. 3 ruim leefareas met eetkamer en ingangsportaal. Netjiese kombuis met opwas. Dubbel motorhuis met waskamer. Netjiese 1 slpk woonstel met kombuis, sitkamer, en badkamer. Kuierstoep. 3 Solars, ondervloerverhitting en nog baie ekstras. 'n Moet sien vir hierdie prys. Oorgelewerde gebruike van die (Afrikaanse) voorgeslagte [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Vrae en menings oor die Bybel > Oorgelewerde gebruike van die (Afrikaanse) voorgeslagte
View Full Version : Oorgelewerde gebruike van die (Afrikaanse) voorgeslagte
Nee, daar het jy my nou.... ek noem nie my ouers of grootouers of selfs my bloed-ooms en tannies u nie. Ek sal iets sê in die lyn van.. Mamma, sal Mamma asseblief vir my Mamma se koekieresep gee? :D Nou om so met God te praat sal ook nie lekker werk nie.
Ek wil jou nou weer iets vra. Dink jy nie jy vergelyk nou 'n mens tot God verhouding met 'n mens tot mens verhouding nie? Jou persoonlike verhouding met God kan nie gelyk gestel word of vergelyk word met enige ander verhouding met mense nie, want Hy is God. Die unieke verhouding wat ons met ons Skepper het vereis 'n aanspreekvorm wat wys hoe groot en almagtig en wonderlik Hy is. Kan jy jou indink dat jy voor God eendag sal staan en Hom jy en jou noem? Daar is nie 'n manier nie!!!!!!! :o
Ek moet net hieroor iets sê. Niemand gaan met my stry dat daar 'n geweldige probleem onder vandag se kinders is in terme van respek teenoor volwassenes. Praat maar met enige onderwyser of onderwyseres.... Soos wat die samelewing al hoe meer liberaal raak smeer dit maar lekker aan ons en ons kinders en in die manier hoe ons hulle grootmaak af. En ons gaan kompromieë aan sonder om dit agter te kom met die argument "maar dis outyds"! Ek is maar eerder outyds en maak my kinders met outydse maniere en waardes groot, want waar trek jy die streep en raak hulle nie te familiêr nie..... so myne Mamma, Mamma, Mamma ook maar tot hulle uitasem is. ;)
Dit word "maniere" genoem :)
:idea: Miskien hoef jy nie vir 'n Nuwer Afrikaanse Vertaling te wag nie, Gene? Dalk kan jy die bruggie sonder die hulp van vertalers oorsteek? Of dalk het die meeste van ons 'n span vertalers nodig wat ons kan laat voel asof ons agter Dawid aanbid, wanneer ons die eerste keer waag om God aan te spreek in die taal van ons tyd? :hmm:
Gee ons nie dalk teveel mag aan vertalers nie? :hmm:
Feb 18th 2009, 06:04 AM
Ek wil net gou hier inspring.
Mense, dit is nie hoe ons op Lighuis met mekaar omgaan nie, indien jy 'n probleem het met iemand se plasing, rapporteer dit en die mod span sal daaraan aandag skenk. Ons het nog nooit en gaan ook nooit 'n moddergooiery hier op Lighuis toelaat nie, so daarmee vra ek dat elkeen wat homself hieraan skuldig maak sal besin daaroor en of die gesprek vermy of stigtend met mekaar kommunikeer.
Ek wil nie graag dat ons net links en regs drade toemaak nie, maak dit vir my a.s.b. moontlik om nie enige verdere aksies hoef te neem nie.
Baie dankie vir julle samewerking in die verband.
Feb 18th 2009, 06:20 AM
Ek is bietjie onkant gevang deur jou plasings en sit hier met 'n groot frons op my voorkop...
Die feit dat jy jouself so hard probeer verdedig oor jou siening maak my meer bekommerd en laat my wonder wat jou werklike intensies is.
My aardse vader respek ek met my lewe, ek jy en jou hom nie eers. Ek sal liewwer doodgaan as om so min respek teenoor my hemelse Vader te toon.
Ek hoef nie naastenby my persoonlike verhouding met die Here op te gee deur die nodige respek te toon. Inteendeel, dit versterk die verhouding nog meer....
My taal word gebruik om eer aan my Skepper te toon. Dit is 'n mooi taal, en ek voel gelukkig dat ek soveel meer respek aan die Here kan toon as baie ander mense met ander tale.
Ek vra jou mooi om versigtig te wees, om nie respek vir jou Skepper in die proses op te gee. Die Here is miskien God van liefde, maar Hy is ook 'n Vader wat nie huiwer om af en toe te tugtig nie (selfs dit is ook uit liefde!)
Die Here het vir ons gesterf aan die kruis, Hy is die koning van die heelal en ons moet aan Hom verantwoording doen- sofeel meer rede dat Hy met alle respek en selfs meer behandel moet word(ek is Hom nie waardig nie, niemand is!!!)
Die Here is baie beslis nie net 'n goeie huisvriend nie......
ek hoop jy luister...
Feb 18th 2009, 07:19 AM
Iets wat mens net sal moet oorweeg, is die hoeveelheid name en titels, wat God die Vader, God die Seun en God die Heilige Gees onderskeidelik het.
Jesus het soos ek verstaan, by die 250 name en titels en bepaald het Hy die meeste, maar ook so het die Vader verskeie name en titels. Dit is juis al die verskillende aanspreek-vorme wat God so ryk in karakter maak. Terwyl mens Hom as Abba Vader kan aanspreek, waar Abba oorvertaal uit Hebreeus, Pappa is, is Hy ook die hoogste respek waardig, naamlik U. Die HERE gee aan niemand anders die eer, wat Hom alleen toekom nie!
(Jes 42:8 AOV)
Om My ontwil, om My ontwil sal Ek dit doen—want ag, hoe is my Naam ontheilig! —en Ek sal my eer aan geen ander gee nie.
(Jes 48:11 AOV)
Tog ontferm Hy Hom oor ons soos 'n liefdevolle Vader en kan ons Hom enige iets vra, in die naam van Jesus. Hy is tegelykertyd liefde en gesag en dit is hierdie misterieuse aard van God, wat Hom God maak en wat Hom so lofwaardig maak. Selfs dit wat mens lees oor die aanspreekvorme by mense, spreek van gesag en liefde as 'n eenheid, waar Sara haar eie liefdevolle man, heer genoem het.
Want so het vroeër ook die heilige vroue wat op God gehoop het, hulleself versier, en hulle was aan hul eie mans onderdanig, soos Sara gehoorsaam was aan Abraham en hom heer genoem het; wie se kinders julle geword het as julle goed doen en geen enkele verskrikking vrees nie.
(1Pet 3:5-6 AOV)
Ek sal graag aan jou wil vra of "U"/"u", enigsins meriete in die Afrikaanse taal het en wat word presies daarmee bedoel?
Feb 18th 2009, 09:02 AM
Ja daar is baie om te se oor die vertalings, vertalers en woorde wat gebruik word. Daar is baie foutjies in die Bybel met die oorvertaling, as ons die Bybel in sy presiese regte manier wou oorvertaal vanaf die Hebreeus en Grieks, sou ons almal teminste met trokke moes ry as ons ons Bybels wou saamvat na dienste waar ons as gelowiges saamkom, want dis hoe groot ons Bybels sou gewees het, die Bybel sou nie eers in ‘n bakkie gepas het nie.
In Openbaring se die engel vir Johannes om die boekie (let wel, boekie) te neem en te eet, en hy het en dit was soet soos heuning in sy mond maar bitter in sy maag.
Ek dank Vader vir die boekie wat hy aan ons gegee het, wat baie bitter in my maag is en self Jesus se dissipels het self gese – Dis ‘n harde woord. En tog wanneer die woorde van die boekie in my mond is dan is dit soet soos heuning!
Soos ek gese het daar is maar die foutjies in die Bybel soos ons dit vandag het maar dis geen verskoning om eendag te se “ek was bang en daarom het ek die penning wat U my gegee het gaan begrawe” in jou geval sal jy seker lees “ek was bang daarom het ek die penning wat jy my gegee het gaan begrawe” ek se dis wat jy sal lees, ek se nie dis wat jy sal se eendag nie.
Ek self het al omtrend die sakie gedink, ek ken Hebreeus kan dit lees skryf en praat, maar in my hart voel ek baie ongemaklik om van Hebreeus direk oor te gaan na Afrikaans as jy (at).
Daar is baie sulke dinge wat ek oor wonder en met Vader praat terwyl ek grassny met my kortbroek, in my bakkie ry vuil wanneer ek my tuinvullis wegry, wanneer ek kaal in die bad le, maar wanneer ek sonde doen, dan praat ek nie meer met Vader nie, ek druk my ore toe en ek maak my oe toe. Ek het gevind dat ek eerder sal aandag skenk aan die dinge wat ek doen wat ek WEET is verkeerd en wat maak dat ek kontak breek met God en myself soos Adam gaan wegsteek van Vader se aangesig af. Wanneer die Heilige Gees my wys ek moet hieraan of daaraan werk dan probeer ek om prioriteit te maak van daai spesefieke saak, en nie te veel my kop te breek oor ander dingetjies nie.
Nicolaas, ek gaan jou nie gooi met skrifte nie, en jou prober oortuig oor hoe ek voel oor sekere dinge nie. Met sekere dinge wanneer mense sekere dinge kwytraak en ek weet dit is Lynreg teenoor die Woord van God, en die Heilige Gees dring my in my hart dat ek moet vermaan of teregwys dan sal ek so maak.
Wat ek vir jou wel wil se is dit – ek ken nie jou hart nie, maar ek weet Vader ken jou hart. As dit jou pla en dis vir jou ‘n groot saak, bid daaroor praat met Vader daaroor, vra vir Vader om jou hart te deursoek en te kyk of daar iewers duisternis is, en vir jou uit te wys as daar is – ek insinieer nie dat daar is nie, ek gee net raad soos ‘n broer wat ‘n mede broer wil help en raad gee. As daar is, sal Vader dit vir jou wys, en dis jou keuse of jy gaan luister na die Heilige Gees, as daar nie is nie, dan is dit baie goed, streef dan om goeie vrug te dra in Jesus, sodat onse Vader kan verheerlik word daardeur!
Feb 18th 2009, 09:42 AM
Die engelse taal as sulks het baie verander oor die afgelope jare. Dink maar aan Shakespear se taalgebruik in vergelyking met vandag se engels. Die King James is geskryf in 'n tyd toe "Thee" en "Thou" woorde was wat alledaags gebruik was (soos "U" vandag in Afrikaans 'n woord is wat deel van die taal is en alledaags gebruik word) As jou beswaar die Afrikaanse taal is, neem dit dan op met iemand wat jou kan help om ons taal te verander, en die "u" te verwyder. Dan het dit niks te doen met die manier hoe ons God aanspreek nie, maar met die Afrikaanse taal as sulks.
Baie woorde verander maar so met tyd en word deur nuwes vervang. As jy byvoorbeeld vandag sou praat van "gekondenseerde melk" skrik jou kind hom dalk boeglam, want al wat hy ken, is "kondensmelk" Niemand praat meer van "gekondenseerde melk" nie, dit staan nie eens meer so op die blikkies gedruk nie. Maar dit het te doen met "taal evolusie." En dalk gaan daar 'n dag kom wat ons taal sodanig gaan verander dat niemand meer die woord "u" gebruik nie. Maar tot tyd en wyl dit gebeur, terwyl "u" deel is van ons alledaagse taalgebruik, sal ek God op geen ander manier aanspreek nie.
Ons moenie vergeet Wie God is nie. Daar word deesdae heeltemal te veel klem gele op die "liefdevolle" en "genadige" God, dat God al so ongesiens verlaag is tot op byna dieselfde vlak as 'n gewone mens. Maar God het nie verander nie. Hy is steeds die heilige en almagtige God van hemel en aarde, waarvan ons in die Bybel, en veral in die Ou Testament lees. Die kere wat mense in die Bybel direk van aangesig tot aangesig tot God gekom het, was hulle eerste reaksie ALTYD 'n besef van hulle eie nietigheid, teenoor God se heerlikheid. Dink maar aan Jesaja (Jes 6) en Johannes (Openb 1) Hulle het altyd op hulle aangesigte neergeval en Hom aanbid. God is nie ons "speelmaatjie" nie. In Nehemia 1:5 en 9:32 word Hy in die King James beskryf as 'n "great and TERRIBLE God.." Hoe kan 'n mens eers daaraan dink om Hom as "Jy" aan te spreek?
Feb 18th 2009, 10:03 AM
Ek "jy" en "jou" nie my ouers nie. Dit is plein ongeskik. My laaitie is nou amper twee en hy doen dit ook nie. Mens noem dit respek en goeie maniere.
Jesus is nie ons "vriend" nie. Hy is Die Man (let op die hoofletters.....uit respek uit) wat ons 'n evangelie gebring het wat niemand verdien nie. Ek dink dit is 'n baie eenvoudige konsep wat dalk besig is om verlore te gaan, veral as gevolg van ons jeug wat nie meer respek kan spel nie.
Feb 18th 2009, 10:23 AM
Mense het vergeet dat God 'n heilige God is en nie jou speelmaat nie.
Feb 18th 2009, 11:56 AM
Ons gesinnetjie sit met so 'n "generation gap" ..... my twee broers is amper 8 jaar uitmekaar ( met ekke inne mirrel ) .... ouboet was nog 2 jaar "grens" toe ens, kleinboet was nie army toe nie ..... ouboet is 'n regte boerseun en u ens al die pad....... kleinboet is 'n moderne "metro male" en jy en jou my pa met die grootste respek............. ekke innie mirrel "pa" net.....
Nic, soos jy noem in die Ingels, is dit maar 'n generasie ding.......... hier is seker maar van toepassing " laat dit met jou wees volgens jou geloof" ...... laat die een wat " U / thou " dit gebruik tot eer van God en laat die een wat " jy / you " dit gebruik tot eer van God....... en laat die twee nie mekaar veroordeel nie........
wees gegroet :)
Feb 18th 2009, 12:12 PM
:o Dit kan net nie werk nie...... Ek dink nou aan die Onse Vader waar Jesus bid "Laat U naam geheilig word". Dit val sommer pleinweg gestel plat en simpel op my oor om te bid "Laat Jou naam geheilig word." Hoe heilig jy Hom en Sy naam as jy Hom wil jy en jou.....? Hierdie het vir my niks te doen met goeie maniere of slegte maniere, of God naby jou of God op 'n afstand, of taalgebruike nie...... Dit gaan oor God se Heiligheid!
Feb 18th 2009, 12:25 PM
Nee, want dit gaan oor 'rangorde'...... wat ek bedoel daarmee is : Ouderdom, kwalifikasie, iemand wat by my respek afdwing.... nie dat ek die ander nie respekteer nie, maar ek ken die meeste van die ouens op voornaam basis, en het al met hulle 'n stukkie brood en braaivleis gedeel :D Maar ek spreek hulle wel op hulle naam aan..... Ken jy G_d se Naam?? Hoekom spreek jy Hom nie daarop aan nie, eerder as om Hom te 'Jy en Jou'??
Hier is wel 'n paar ouens wat daarvoor kwalifiseer dat ek hulle op "U" sal aanspreek :)
Ek ken jou ook nie persoonlik nie, maar iemand wat nie my Here met respek aanspreek nie..... wel dat spreek ek jou aan as 'jy',
Formeel..... Ja hoekom nie??
Wys respek aan die wat daarvoor kwalifiseer ....why not??
Feb 18th 2009, 05:59 PM
!at vir vroulik 2e persoon (jy) and attah vir manlik 2e persoon (jy)
Maar wanneer ek sê dat ek lief is vir Jesus, dan dan sal ek sê: ani ohevet (v) et Yeshua, en vir 'n man : ani ohev et Yeshua... dan gebruik jy nie attah nie,,,ek kan wel sê: ani ohevet otcha..... I suppose
Die et verwys na die Direkte objek
Feb 18th 2009, 07:29 PM
Sjoe, ek verstaan waar almal van julle vandaan kom in wat julle sê,
maar Vim, dit voel regtig vir my of jy besig is met 'n persoonlike aanval
op Nicolaas.Hoe kan jy sê hy het nie 'n clue waarvan hy praat nie?Hy het mos nie gesê dat jy ongered is net omdat jy bid "U" nie? Hy probeer jou
ook nie aankla omdat jy dit doen nie, dis mos nog steeds jou reg om te doen wat jy wil, hy probeer bloot vir ons wys dat dit nie nodig is om so vreeslik formeel te wees nie, hy sê nie een oomblik dat jy sonder respek en eerbied met die Here moet praat nie!!! Het jy werklik probeer verstaan wat hy probeer sê? Ek kom agter dat jy nie eintlik omgee oor wat hy probeer
sê nie, maar dat jy bloot uit beginsel van hom sal verskil, omdat jy
persoonlik nie van hom hou nie, hoekom weet net jy!
Ek het net soos jy groot geword Lanie. Ek sê nou nog net soos jy: "Mamma, sal Mamma
asseblief Mamma se koekie resep vir my leen?"
Ek het my kinders dieselfde probeer leer, maar ongelukkig moes my
kinders vroeg al kleuterskool toe, en het hulle daar geleer sê: "Juffrou,
sal jy......" Ek was so bang vir my ma-hulle se reaksie as die kinders
sou sê "Ouma, sal jy asb....." Ek het hard probeer leer, maar die kleuterskool se invloed was net sterker, en weet jy wat, my kinders
praat met net soveel respek met my ma-hulle as ek tenspyte van die
"jy" aanspreek vorm.
Daarom verstaan ek wat Nicolaas sê, dit maak vir my 100 persent sin,
maar dit is vir my vreeeeeslik moeilik om dit te doen, maar ek neem my
vandag voor om Jesus te vra om dit vir my makliker te maak, want ek
glo dat elkeen van ons makliker met ons Here gaan kommunikeer as ons
kan gesels soos ek en jy nou praat. Ek glo ook dat dit my kinders se
verhouding met die Here kan versterk, wanneer hulle besef, Mamma kan
enige iets so maklik met die Here bespreek, dan kan ek mos ook, ek hoef nie te voel of ek in die hoof se kantoor staan wanner ek bid nie.
Ek dink wanneer elkeen van ons besef dat ons soos die kindertjies moet
word in ons geloof wat so maklik praat met die Here in hulle gebed, ongekunsteld en opreg sonder enige formaliteite en wie gee om watter aanspreekvorm, want my bedoeling en gesindheid is opreg. Dis al
wat saakmaak!Hoekom moet gebed 'n stywe toe-oog storie wees,as ek my
opgewondenheid, hartseer,bekommernis of vrees met my Beste Vriend wil deel?
Feb 18th 2009, 10:05 PM
Uitstekend Mari! Jy stel die saak bondig en baie goed! Kyk net hoe laat julle gesin ruimte vir mekaar!
En dit is nie NET 'n generasie ding nie, hoor: My pa is al diep in die sestig en eintlik hoogs konserwatief. Sy ma is jare gelede al oorlede.
Hy het haar as "jy" aangespreek. Haar anders kinders ook.
Feb 18th 2009, 10:21 PM
Dis mos nou die kersie op die koek! Dankie Ena, jy bring ons terug by die eintlike onderwerp en som die eintlike kern van die saak op met dié woorde:
Hy het mos nie gesê dat jy ongered is net omdat jy bid "U" nie? Hy probeer jou
ook nie aankla omdat jy dit doen nie, dis mos nog steeds jou reg om te doen wat jy wil, hy probeer bloot vir ons wys dat dit nie nodig is om so vreeslik formeel te wees nie, hy sê nie een oomblik dat jy sonder respek en eerbied met die Here moet praat nie!!! Het jy werklik probeer verstaan wat hy probeer sê? Ek glo ook dat dit my kinders se
Feb 18th 2009, 10:44 PM
Selfs dit wat mens lees oor die aanspreekvorme by mense, spreek van gesag en liefde as 'n eenheid, waar Sara haar eie liefdevolle man, heer genoem het.
Natuurlik het ek geen probleem met die aanspreekvorme "Heer" of "Here" nie. Dit is immers 'n vertaling van woorde wat in die oorspronklike tale staan.
Ek verskil enkel en alleen van die on-Bybelse gebruik van 'n afsonderlike aanspreekvorm, nl "U," wat nie in die oorspronklike tale onderskei word van die algemene aanspreekvorm vir die medemens nie.
Al wat ek eintlik sê is: "Weg met oorgelewerde gebruike, en terug na die Woord van God toe!"
Feb 19th 2009, 05:47 AM
'n Waarskuwing! Julle is besig om op 'n baie gevaarlike terrein te beweeg. Die eerbiedige manier van God aanspreek het nog nooit as 'n struikelblok gestaan vir 'n intieme verhouding met Hom nie, julle probeer dit nou so oorbring en ek gaan totaal daarteen staan. Ek het 'n besondere verhouding met my Vader, my eie pa is oorlede toe ek 12 jaar oud was, God het vir my Pa geword. Ek sal Hom nogsteeds met die nodige eerbied aanspreek, selfs in ons intiemste oomblikke.
Wat is volgende, gaan ons terug na kleinletterjies en dan is dit nie meer Jy en Jou nie, maar jy en jou.
Die mens moet baie versigtig wees dat hy nie besig is om vir homself 'n god te skep en dit dan God te noem nie. Hier word 'n fatale fout gemaak in die hele redenasie, daardie fout le in die feit dat julle probeer die model van menslike verhoudings en aanspreekvorms toepas op jul verhouding met God, dat julle jul menslike manier van omgaan met ander as die primere fokus gebruik tot die bou van jul verhouding met God. Dit kan nie werk nie.
Die tjommie tjommie moet end kry mense, julle wil 'n verhouding betree met 'n Heilige God, Hy is nie ons speelmaat nie, dit is nodig dat ons weer leer wat is die vrees vir die Here.
Feb 19th 2009, 05:56 AM
Moet ons nie liewwer probeer om die Here tot die beste van ons vermoë te respekteer met ons lewe nie? Daarmee bedoel ek dat as ek 'n hoër beter woord as selfs "U" kan kry, sal ek dit gebruik om eer te betoon aan my enigste lewende God. Al die lof, prys en dank kom Hom toe, die Here is my Skepper....en wie is ek? Hoe vergelyk ek teen sy almag? As God wil kan Hy 'n bloedspatseltjie van my maak, in 'n oogwink...
Ek dink net ons moet nie kop verloor wat hierdie saak betref. Die Here is nie my vriend nie, Hy is ontsettend baie meer as net dit. 'n vriend skiet by ver tekort teenoor God se genade en liefde. My vreugde lê juis in Sy almag en Grootheid, hoe meer ek myself voor Hom verkleineer, hoe groter raak my opgewondenheid.
Hy is die Alfa en Omega, en ek 'n stoffie in tyd vasgevang...
Feb 19th 2009, 06:16 AM
Die Engelse "you", het verskillende aanspreekvorme in een woord vasgevang, waar in Afrikaans 'n spesifieke woord voor gebruik word. In Afrikaans is een van hierdie aanspreekvorme, "u". Alhoewel sekere mense seker "jy" en "jou" gebruik, is dit tradisioneel nie hoe Afrikaans gebruik was nie en wanneer respek teenoor ander aangedui word, is "u" gebruik. Daar is mense vir wie dit op geen ander manier gebruik kan word nie en Afrikaans is uiteraard 'n onafhanklike taal, waarin mense tot God nader. Is God die volgende aanspreekvorm waardig, "Your Highness"? As dit God nie waardig sou wees nie, hoekom sal dit op aarde dan nie kan wees soos in die hemel nie?
Ek is oortuig jy maak te veel van 'n onderwerp waar dit moeilik gaan wees om 'n streep te trek. As dit by "u" begin en mens sogenaamd terug moet beweeg na die Woord van God, wat is nog alles verkeerd? Dit gaan later daarop neerkom dat ons almal of Hebreeus of Grieks vlot sal moet praat en skryf, sou ons tegnies 100% korrek wil wees. Ek glo werklik nie daar is baie meriete in jou argument nie, maar ek glo wel dat jy vry is om dit te doen soos jy reken, mits jy nie jou eie vryheid op ander wil afdwing nie, veral nie as dit debatteerbaar is nie.
Feb 19th 2009, 08:47 AM
Ja dis reg, dankie, ek raak altyd deurmekaar met "at" en "atah" omdat met die ander vorme is "-ah" soos in "gadolah" vroulik. Ek het na die "atah" verwys soos in Ps139 soos vernoem in vorige skrewe hierbo.
Kan dit nie oor my hart kry om ons Almagtige Vader van "atah" oor te spreek as "jy" of "jou" nie.
Luk 21:25 En daar sal tekens wees aan son en maan en sterre, en op die aarde benoudheid van nasies in hulle radeloosheid, wanneer see en branders dreun, en mense se harte beswyk van vrees en verwagting van die dinge wat oor die wêreld kom. Want die kragte van die hemele sal geskud word. En dan sal hulle die Seun van die mens sien kom in ‘n wolk, met groot krag en heerlikheid.
Wanneer Jesus terugkom na die aarde toe kom Hy nie terug met 'n skaap lammetjie in Sy arms en rooi wange soos ons kinderbybels ons geleer het nie maar met groot krag en heerlikheid.
Mense se harte sal beswyk, en kniee sal buig, ek weet nie hoe kan iemand vir Jesus dan wil "jy" en "jou" nie.
Baie mense verstaan ook die Bybel heeltemal verkeerd, die Profete het vertel van 'n koning wat kom, wat moet ly. Toe Jesus die eerste keer gekom het, het Hy gekom as die Losser, en die mense het die groot Koning verwag wat hulle gaan kom verlos van die Romeinse ryk, 'n Koning met netjiese fris perde en ruiters wat nou net gaan hulle kom verlos van die Romeinse ryk, toe kom die Koning in die stad op 'n donkie?
Wat hulle nie verstaan het nie is dat die profete vertel het dat die verlosser sal kom, maar Hy het eers gekom om ons sondes te verlos, needrig is die Lam deursteek vir ons sondes, maar NOU kom die Koning in Krag en Heerlikheid, om te regeer en te oordeel.
Vandag verwag almal nou weer 'n sagte Jesus met rooi wange en 'n skapie in sy arms wat sommer net genoem kan word "jy" en "jou". Nee NOU kom Hy op die groot fris perd met 'n swaard uit sy mond, met Groot Krag en Heerlikheid en harte sal beswyk!
Feb 19th 2009, 10:16 PM
2 Tim 2:22-23 & 24
Deel van die begeertes van die jeugdige vlees is om in stryery en argumente betrokke te raak.
Vers 23 praat van "foolish" & "ignorant" spekulasies wat net argumentasie voortbring.
Ook aan ons almal - dit is 'n waarskuwing aan ons almal, veral ons "conspiracy theory" ouens op hierdie werf (Zionisme; Illuminati; Protocols of the Elders of Zion, ens)
1 Tim 6:4, praat van 'n "morbid interest in controversial issues . . . disputes about words . . . evil suspicions. . ."
Dit blyk vir my dat selfs in Paulus se tyd hierdie "conspiracy" en "harekloof" ouens was wat sy lewe "hel" gemaak het. Paulus blyk vir my sien sulke mense as "onvolwasse in hulle geloof" en jeugdig.
Of wat se julle?
Feb 20th 2009, 09:10 PM
Ter opsomming van ons gesprek tot dusver:
Dit lyk my sommige van julle verwar my met die ánder Nic?
Kyk na die foto hier onder:
Dit is ek wat die ander wang draai vir die afskuwelike insinuasies dat ek nie die Here my God tot die allerhoogste mate sou respekteer nie.
Kyk na die volgende foto:
Is dit CFJ wat sy kop wegdraai sodat ek nie die splint uit sy oog moet haal nie? Nee, darem nie! Dit is CFJ wat ook sy ander wang draai, dalk omdat hy voel ek insinueer dat mense wat God as "U" aanspreek nie 'n persoonlike verhouding met Hom het nie.
Ek is jammer as dit is hoe party van julle my verstaan het. Ek is jammer dat ek dit nie uit die staanspoor duidelik gemaak het dat dit NIE is wat ek bedoel nie. Natuurlik is daar op dié oomblik reeds baie mense in die Hemel wat God as "U" aangespreek het tydens hulle Afrikaanse lewens hier op aarde.
Dit is tog waarvoor wedersydse gesprekvoering daar is: Sodat die een kan hoor wat die ander sê. En ook sodat die een kan hoor wat die ander NIE sê nie.
Nou dat julle hoor wat ek NIE sê nie, kan julle dalk weer vars kyk na wat ek wel sê, of hoe? My bedoeling is nie om enigiemand te beledig nie. Wat sou ek daardeur bereik? Party van julle snap lankal wat ek sê. Ena en Mari begryp dit nie net nie, hulle het dit ook in hulle eie woorde uitgespel. Loer gerus weer na hulle bydraes.
Ena skryf: "Daarom verstaan ek wat Nicolaas sê, dit maak vir my 100 persent sin, maar dit is vir my vreeeeeslik moeilik om dit te doen, maar ek neem my vandag voor om Jesus te vra om dit vir my makliker te maak, want ek glo dat elkeen van ons makliker met ons Here gaan kommunikeer as ons kan gesels soos ek en jy nou praat."
Verder sê sy: "Ek glo ook dat dit my kinders se verhouding met die Here kan versterk, wanneer hulle besef, Mamma kan
enige iets so maklik met die Here bespreek, dan kan ek mos ook, ek hoef nie te voel of ek in die hoof se kantoor staan wanner ek bid nie."
Ek hoop van harte noudat ek dit in soveel woorde uitgespel het, voel niemand meer te na gekom nie! As ons almal die ander wang kan draai, dan is daar hoop.. Dan kan die emosies bedaar, en dan kan ons as gelowiges wys dat ons sinvol verder kan gesprek voer.
Feb 21st 2009, 05:11 AM
Jou "antwoord" het vir my mooi geplaas van hoe nederig jy is - of nie is nie.
Soms is "Ek is jammer ouens, dankie vir julle raad" dis sou die mees oortuigende verduideliking.
Jy het ongelukkig jou hake in geskop en jou eie eer verdedig. . .dis die verskil tussen iemand wat werklik geestelik volwasse is. . . en iemand nog moet leer
Maar jy sal nog leer . . .so hoop ek
Feb 21st 2009, 05:58 AM
Ek moet met jou saamstem Anton. Jammer Nicolaas, ek het persoonlik niks teen jou, maar ongelukkig moet ek standpunt opneem hier. Selfs jou verduideliking steek my dwars in die krop.
Feb 21st 2009, 04:25 PM
Boodskap onduidelik. :confused
Feb 21st 2009, 04:30 PM
Wat omtrent my verduideliking steek jou dwars in die krop, RR van Wyk? Ek sou dink dit is deeglik gedoen. Of is dit net die feit dat ek nie van standpunt oor die "U" aanspreekvorm verander het nie wat jou pla?
Feb 21st 2009, 06:14 PM
Nico....... ek herhaal gou eers wat ek vroeer geskryf het :
........ hier is seker maar van toepassing " laat dit met jou wees volgens jou geloof" ...... laat die een wat " U / thou " dit gebruik tot eer van God en laat die een wat " jy / you " dit gebruik tot eer van God....... en laat die twee nie mekaar veroordeel nie........
.... die fout wat jy dalkies maak is om ander wat nie dieselfde soos jy glo nie, te veroordeel, om iets wat JY as 'n "probleem" sien, ander s'n te maak en hulle dan te wil aanvat daaroor... :
Jy skryf in jou inleiding in 'n derde persoon vorm ( praat met die Here, maar slaan eintlik stok :o ) ... :
Dan skryf jy later :
Duidelik het die Afrikaanse vertalings gekies om die Bybel voor die taal te laat buig. Die taal is nie in die Bybelse vorm gegiet nie. Die Bybel is in die taal se vorm gegiet. Hoe jammer! Ek voel ongemaklik daarmee.
Baie op hierdie forum het 'n besondere liefde vir ons taal, maar is hier as Kinders van God eerste en om so 'n afleiding te maak is so bietjie skoorsoek, :blush: daarom sal jy maar "verkeerd" gelees word.......
....... tog het jy idee heelwat meriete, veral t.o.v. die verandering in die kultuur van ons spreek taal wat dan tog ons aanbiddingstaal sal beinvloed , soos opgemerk deur Edna in die opkomende generasie....... dit sal interessant wees om ander se bydraes te lees... dalk sonder die veroordelings onderstrominge en eerder in 'n gees van verdraagsame leersaamheid ??? ......:hug:
vat dit net bietjie rustiger ..... as-u-blief ;)
Feb 23rd 2009, 06:17 AM
Ai mense, dit gaan my verstand te bowe dat die ou duiwel so lekker kry
oor meeste van julle se reaksies!!!!! Is ons nie hier om met mekaar
te gesels en te probeer uitvind wat in elkeen se hart omgaan nie, om mekaar te probeer aanvul in geloof, want vir een openbaar die Here iets
heeltemal anders as vir die ander, en ek Glo dat HY wil hê dat ons die
dinge met mekaar moet deel, sodat ons almal daaruit kan leer en geestelik
groei. Hoe kan julle almal vir Nicolaas so verkeerd verstaan?? Lees julle nie dalk met 'n veroordelende bril nie? Ek het nog niks wat hy skryf as veroordelend of aanvallend beleef nie, tog is 90persent van julle se reaksies so persoonlik aanvallend en negatief. Al veroordeling wat ek raak lees is die oordeel wat julle oor Nicolaas uitspreek! Sies, is dit hoe julle dink die Here teenoor ons gaan reageer? Moet ons nie Hom as voorbeeld in ons lewe hê nie? Wanneer het Nicolaas enige iemand
veroordeel wat die Here as "U" aanspreek, nee regtig, julle wil nie regtig
met mekaar gesels nie, julle is lus vir 'n gemodder gooi en die een wil probeer meer tekse en verduidelikings aanhaal as die ander, dit lyk my eerder asof julle probeer bewys dat die een die Bybel beter ken +verstaan as die ander, plaas daarvan dat julle julle harte oopmaak en probeer om die ander se standpunte in te sien.
Ek dink ons voel almal iets hier diep binne in ons, oor wat Nicolaas skryf, juis daarom die vreeslike reaksie, want ons is almal te bang vir verandering, want wat sal die ander mense tog sê wat my hoor bid? Natuurlik sal hulle dalk dieselfde reaksie hê as wat julle almal gehad het oor dit wat die Here aan Nicolaas openbaar het! Ek wonder wie van julle kan
'n tyd onthou toe vrouens nie sonder 'n hoed in die kerk gesien is nie, en langbroeke was reguit uit die Hel. Geen man sou sonder 'n pak klere in die kerk wees nie, dan sou hy onder tug geplaas word, maak nie saak hoe snik hetend warm dit was nie, en het DIT enige iemand in die Koninkryk laat ingaan? Verseker nie!!! Ons het 'n ver ent gekom van daardie dae af. Ek glo ons gaan nog eendag terug kyk en dalk dieselfde voel oor ons ander formaliteite.
Ek stel voor julle gaan lees weer 'n keer die heel eerste deel wat Nicolaas
geskryf het, maar ek daag julle uit, bid eers voordat jy dit doen, en vra die Here dat Hy jou sal help om nie altyd die negatiewe uit elke ding te wil lees nie, vra Hom om jou te help, want dalk wil die duiwel vir jou negatiewe oogklappe aansit en jy lees dalk die deel wat die Here vir jou bedoel het heeltemal mis. Maar nou ja, die Bybel sê mos 'n profeet (soos Nicolaas) word nie in sy eie stad gereken nie.
Liefde in die Here
Feb 23rd 2009, 06:27 AM
Nee, dit raak al meer as net die "U" aanspreekvorm. Ek voel net vreeslik kriewelrig oor hierdie spesefiekke plasings, baie ongemaklik.
Ek gaan beslis nie hierdie onderwerp in 'n tenniswedstryd laat verander waar beide van ons elkekeer die bal aan die ander kant van die net gooi nie. Dit is nie die moeite werd om te baklei oor iets waaroor ons nie saamstem. Kom ons gesels liewer oor die goed waaroor ons wel saamstem.
Feb 23rd 2009, 06:33 AM
Ek verstaan jou uitkyk en veral dat ons 'n bepaalde vryheid in Christus het, soos met byvoorbeeld die onderwerp van hierdie draad. Die "U", aanspreekvorm, is egter iets wat baie van ons kosbaar vind en mens moet ook kan verstaan dat mense dít wat vir hulle kosbaar is, sal verdedig. Hopenlik het elkeen nou hulle standpunt gestel.
Feb 23rd 2009, 07:12 AM
Ek moet jou net daarop wys dat ons nie kan toelaat dat emosies ooit bo die Woord geplaas word nie. Wat ek en jy voel het immers geen waarde as dit gemeet word teen die Woord van God nie. Ek weet dit is 'n verskriklike ding om te lees, maar die feit van die saak is, wat is vir God aanvaarbaar, nie wat is vir ons aanvaarbaar en hoe wil ons he God moet lyk nie.
God openbaar Homself in die Woord as 'n Heilige God en daarom moet ek en jy Hom respekteer. God verwag dat ons steeds Hom moet vrees, of ek en jy dit wil doen of nie het geen implikasie nie, dit is steeds die standaard wat vir ons gestel word.
Hoop jy kan insien dat hierdie in geen opsigte gaan oor 'n moddergooiery of om iemand aan te val (wat niemand nog gedoen het nie), maar dat dit gaan oor die heiligheid van God.
Feb 23rd 2009, 07:52 AM
Ek stem saam. God se heiligheid is onaantasbaar en ononderhandelbaar. Ek hoor wat Nicolaas se.....daar is soveel godsdienstige dinge wat ons doen omdat ons so geleer is, en baie hiervan het min betekenis. Ons is geneig om ons deur tradisies te laat lei sonder om dit te bevraagteken en te vra, watter waarde het dit regtig. In daardie opsig stem ek heelhartig met Nicolaas saam.
Maar die aanspreekvorm van God val vir my nie in hierdie kategorie nie. God moet geheilig word, en aanbid word op die heel eerbiedigste wyse wat vir ons beskikbaar is. Ongelukkig is daar nie 'n hoer aanspreekvorm as "U" nie, anders sou ons dit verseker gebruik het. Maar "Jy" is 'n verlaging van die standaarde, en daarom is dit myns insiens totaal en al onaanvaarbaar. Wanneer ons eendag in die hemel is, gaan ons dalk op 'n heel ander manier eer aan God gee, en Hom op 'n heel ander manier aanbid (Dalk is daar in die hemelse taal wat ons gaan gebruik, ook nie twee aparte aanspreekvorms soos in die Afrikaanse taal nie) Maar terwyl ons in Afrikaans aanbid, moet God geeer word en aangespreek word op die heel beste en eerbiedigste wyse moontlik.
Feb 23rd 2009, 08:07 AM
Eugene, jy het dit situasie puik opgesom, daar is niks by te voeg en niks weg te neem nie. Op daardie trant word die draad dan gesluit, enige iets wat verder gese kan of wil word is onnodig.